ཞིས་ཅིན་ཕིང་གིས།ཀྲུང་གོའི་འཕེལ་རྒྱས་ལ་གྲུབ་འབྲས་ཤིན་ཏུ་ཆེན་པོ་ཐོབ་པ་དང་ཀྲུང་གོ་མི་དམངས་ཀྱི་འཚོ་བར་ལེགས་བཅོས་ཧ་ཅང་ཆེན་པོ་བྱུང་བ་དེ་ཀྲུང་གོའི་ངོས་ནས་བརྗོད་ན་བྱ་བ་བཟང་པོ་ཞིག་རེད་ལ།འཛམ་གླིང་ངོས་ནས་བརྗོད་ནའང་བྱ་བ་བཟང་པོ་ཞིག་རེད།ཀྲུང་གོའི་འཕེལ་རྒྱས་ཀྱི་གྲུབ་འབྲས་དེ་ཀྲུང་གོ་མི་དམངས་ཀྱིས་ལོ་བཅུ་ཕྲག་ཁ་ཤས་ནང་དཀའ་བ་དུ་མ་སྤྱད་པ་དང་རྔུལ་ཆུ་དང་ཟུངས་ཁྲག་བཏོན་པ་ལས་བྱུང་བ་ཞིག་རེད།འཕེལ་རྒྱས་ཡོང་བ་བྱེད་དགོས་ན་རང་ཉིད་ཀྱི་ལག་གཉིས་ལ་བརྟེན་དགོས་པ་དེ་ཀྲུང་གོ་མི་དམངས་ཀྱིས་གསལ་པོ་ཤེས་ཀྱི་ཡོད།ཀྲུང་གོར་འཕེལ་རྒྱས་གང་འདྲ་བྱུང་མིན་ཤེས་རྟོགས་བྱེད་འདོད་ན་ཀྲུང་གོ་མི་དམངས་ལ་གང་ཞིག་ཐོབ་མིན་ལ་ལྟ་དགོས་ལ་ཀྲུང་གོ་མི་དམངས་ཀྱིས་དཀའ་སྤྱད་འབད་བརྩོན་གང་འདྲ་བྱས་མིན་ལའང་ལྟ་དགོས་པ་དང་།ཀྲུང་གོར་གྲུབ་འབྲས་གང་ཞིག་ཐོབ་མིན་ལ་ལྟ་དགོས་ལ་ཀྲུང་གོས་འཛམ་གླིང་ལ་ལེགས་སྐྱེས་གང་ཞིག་འབུལ་མིན་ལའང་ལྟ་དགོས།དེ་ནི་ཆ་ཚང་བའི་ལྟ་སྟངས་ཤིག་ཡིན་ཞེས་ནན་བཤད་གནང་བ་རེད།